- Hindi News
- National
- 2015 में नगर की कुछ घटनाओं ने चौंकाया तो कुछ ने जगा दी लोगों में उम्मीदें
2015 में नगर की कुछ घटनाओं ने चौंकाया तो कुछ ने जगा दी लोगों में उम्मीदें
साल 2015 कई मायनों में कई तरह से खास रहा। सकारात्मक सोच के साथ अच्छे कार्य भी हुए, वहीं कुछ आपराधिक घटनाओं ने चौंकाया भी। सामाजिक, आर्थिक, व्यक्तिगत बदलाव भी हमने देखा, जिनसे लोगों की सोच भी बदली है। कुछ घटनाएं इनमें कुछ चौंकाने वाली हैं, तो कुछ उम्मीदें जगाने वाली भी। स्वच्छता की सीख, पर्यावरण की चिंता और विकास की योजनाएं भी ज्यादा चर्चा में रहीं।
कलेक्टर भीम सिंह ने कुपोषण मुक्ति के खिलाफ प्रशासन के साथ ही समाज के सभी वर्गों को जोड़कर ऐसा अभियान छेड़ा, जो सकारात्मक सोच की मिसाल बन गया। 2014 में जहां, जिले में 21 हजार कुपोषित बच्चे थे, वहीं 2015 में अब सिर्फ 7 हजार 500 कुपोषित बच्चे ही बचे हैं। फरवरी 2016 तक इन्हें भी सामान्य स्तर पर लाने का लक्ष्य रखा गया है। इस प्रयास से आंगनबाड़ियो में बच्चों की उपस्थिति भी बढ़ी।
दशकों बाद सिटी पार्क
शहर के पुराने सभी गार्डन बदहाल हो गए थे। ऐसे में नए गार्डन की जरूरत महसूस की जा रही थी। विंध्यवासिनी वार्ड में निगम ने 80 लाख की लागत से सिटी पार्क बनवाया। इस गार्डन को लोग विकास की नजर से देख रहे हैं। इसी तरह मकई तालाब का सौंदर्यीकरण, वाटर एटीएम, रायपुर रोड नेशनल हाइवे का बस्तर आर्ट से सौंदर्यीकरण के साथ कई अच्छे कार्य जारी हैं। कलेक्टोरेट का परंपरागत स्वरूप भी अब बदलकर कार्पोरेट स्वरूप में आने लगा है।
छाया रहा नो पॉलीथिन अभियान
: पर्यावरण सुरक्षा के क्षेत्र में 30 जनवरी से शुरू हुआ दैनिक भास्कर का नो पॉलीथिन अभियान भी बेहतर उदाहरण साबित हुआ। महीने भर तक चले अभियान में हजारों स्कूली बच्चों व अन्य लोगों ने नो पॉलीथिन कैंपेन से जुड़कर पॉलीथिन को बाय-बाय कर दिया।
शहर सहित जिले भर में भास्कर की पहल को प्रशासन ने भी इसे हाथों हाथ लिया और टीम बनाकर पॉलीथिन, कैरीबैग के उपयोग पर लगातार कार्रवाई की। प्रदेश में 1 जनवरी से इस पर प्रतिबंध लगाया गया, लेकिन जिले में जुलाई से ही इसका प्रयास शुरू हो गया था। वर्ष भर में जिले से 130 किलो पॉलीथिन जब्त की गई। एक दुकानदार पर 2 हजार का जुर्माना भी ठोका गया। पॉलीथिन बिक्री के मामले में दो दुकानदारों का फौजदारी प्रकरण बनाकर न्यायालय में पेश किया गया।
102 वर्षीय कुंवरबाई ने बकरियां बेचकर टायलेट बनवाया
इसी तरह देश भर में चलाए जा रहे स्वच्छ भारत मिशन का भी जिले में व्यापक असर देखा गया। अब तक जिले के 87 गांवों को खुले में शौचमुक्त किया जा चुका है। इस दौरान वर्षों से खुले में शौच करने वालों ने भी अपने घरों में टायलेट निर्माण कराया है। जिला मुख्यालय से 10 किमी दूर कोटाभर्री की 102 वर्षीय कुंवर बाई ने अपनी बकरियां बेचकर टायलेट बनवाई। इस अनूठे प्रयास के कारण वे देशभर में चर्चित हुई।
कुरुद में बलवा, मंत्री के बंगले पर पथराव
21 फरवरी की रात डीजे डांस के दौरान कुरूद के संजय नगर में बलवा हो गया। इसके बाद पंचायत मंत्री अजय चंद्राकर के बंगले व जिला पंचायत सदस्य नीलम चंद्राकर के घर पथराव हुआ। इस मामले में जिला पंचायत सदस्य, पार्षद के साथ 13 लोगों को जेल जाना पड़ा।
धमतरी| 80 लाख की लागत से बने सिटी पार्क ने दी बड़ी राहत।
समर्पित नक्सली की घर घुसकर हत्या
जिले में अब तक 5 नक्सलियों ने आत्मसमर्पण किया है। साल्हेभाट निवासी महादेव मंडावी ने 3 अगस्त 2011 को आत्मसमर्पण किया था। 24 मार्च 2015 को नक्सलियों ने मुखबिरी के शक में उसकी हत्या कर दी। महादेव रिसगांव कांड में भी शामिल था।
पहली बार 10 दिन तक धारा 144 लागू रही
8 जुलाई का दिन शहर के अमन चैन के माहौल पर दाग लगा गया। अलग-अलग समुदाय के लड़के-लड़की के प्रेम विवाह से तनाव की स्थिति निर्मित हुई। पुलिस व प्रशासन ने शांति व्यवस्था के लिए शहर में धारा 144 लागू की थी। आईजी को भी यहां अाना पड़ा था।
पहली बार दो किसानों ने की आत्महत्या
अल्पवर्षा के कारण खरीफ फसल इस वर्ष चौपट रही। जिले की तीन तहसीलों को सूखा घोषित किया गया। इस बीच कर्ज से परेशान होकर दो किसानों ने आत्महत्या कर ली। यह घटना जिले में पहली बार हुई, जिसे भुलाया नहीं जा सकता। खपरी के राधेश्याम साहू तथा जालमपुर के जुगेश्वर साहू ने आत्महत्या की।
धमतरी| कुपोषण मुक्ति अभियान के तहत दिया जा रहा अतिरिक्त पोषण आहार।
tgl_Latn sot_Latn hin_Deva hin_Deva hin_Deva hin_Deva mag_Deva hin_Deva mag_Deva hin_Deva hin_Deva hin_Deva hin_Deva awa_Deva awa_Deva hin_Deva bho_Deva awa_Deva hin_Deva hin_Deva hin_Deva awa_Deva hin_Deva